Obrazec št: 10

|  |
| --- |
| **VZOREC POGODBE** |

Javno komunalno podjetje Grosuplje, Cesta na Krko 7, 1290 Grosuplje,

ki ga zastopa direktor Stanislav Stopar,

ID za DDV: SI 65119037

(v nadaljevanju: naročnik)

in

Dobavitelj \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ki ga zastopa direktor \_\_\_\_\_\_\_\_\_\_\_\_\_\_\_\_\_

ID za DDV: \_\_\_\_\_\_\_\_\_\_\_\_\_\_\_\_\_\_\_\_\_\_\_

(v nadaljevanju: dobavitelj)

sklepata naslednjo

**POGODBO ŠT. \_\_\_\_\_\_\_\_\_\_\_**

**UVODNE DOLOČBE**

1. člen

Naročnik in dobavitelj uvodoma ugotavljata:

* da je bil na osnovi javnega naročila, objavljenega na Portalu javnih naročil številka \_\_\_\_\_\_\_\_\_\_\_\_ z dne \_\_\_\_\_\_\_\_\_\_\_\_ z naslovom »*dobava zabojnikov za odlaganje odpadkov*« in
* da je bil na osnovi naročnikove odločitve o oddaji javnega naročila številka \_\_\_\_\_\_\_\_\_\_\_ z dne \_\_\_\_\_\_\_\_\_\_\_\_izbran dobavitelj v okviru omenjenega javnega naročila za sklop:\_\_\_\_\_\_\_\_\_\_\_\_\_\_\_\_\_ , zaradi česar se sklepa predmetna pogodba;
* s to pogodbo se naročnik in dobavitelj dogovorita o načinu izvajanja javnega naročila;
* sestavni del pogodbe je razpisna in ponudbena dokumentacija.

**PREDMET**

2. člen

Predmet pogodbe je dobava zabojnikov za odlaganje odpadkov.

**NAČIN IN ROK DOBAVE**

3. člen

Za izvajanje pogodbe veljajo naslednja splošna pravila:

- predmet javnega naročila so stalne nabave blaga, ki jih naročnik po obsegu in časovno ne more vnaprej določiti,

- naročnik bo v obdobju trajanja pogodbe kupoval le tiste vrste in količine blaga, ki jih bo dejansko potreboval,

- dobavitelj se obvezuje, da bo zabojnike za odlaganje odpadkov dobavljal naročniku po predhodnem telefonskem ali elektronskem naročilu v odzivnem času do \_\_\_\_\_\_dni.

Naročnik naroča blago na elektronski naslov \_\_\_\_\_\_\_\_\_\_\_\_\_\_\_.

4. člen

Brez posledic za dobavitelja se rok dobave lahko podaljša samo zaradi višje sile. To so vsi nepredvideni dogodki, ki onemogočajo dobavo zabojnikov in kontejnerjev za odlaganje odpadkov pod normalnimi pogoji in na njih ne more vplivati nobena od pogodbenih strank. Naročnik in dobavitelj se obvezujeta, da se bosta v roku dveh (2) dni obvestila o nastanku in prenehanju višje sile. Novi roki se določijo sporazumno in pisno.

**CENA IN PLAČILO**

5. člen

Okvirna vrednost javnega naročila za sklop številka 1 znaša \_\_\_\_\_\_\_\_\_\_\_EUR brez DDV, za sklop številka 2\_\_\_\_\_\_.

Dobavitelj se obvezuje, da bo blago, ki je predmet te pogodbe in njegove ponudbe, naročniku dobavljal po cenah na enoto, ki jih je navedel obrazcu v št. 2 (predračun / ponudba), ki je kot priloga sestavni del te pogodbe. Cene na enoto mere, določene v predračunu, so fiksne za ves čas veljavnosti pogodbe.

V ceno so vključeni vsi materialni in nematerialni stroški, ki bodo potrebni za izvajanje predmetnega javnega naročila. Naknadno naročnik ne bo priznaval nobenih stroškov, ki niso zajeti v ceno.

Če dobavitelj prodaja blago po akcijskih cenah v določenih obdobjih oziroma znižanih cenah, ki so ugodnejše od pogodbenih cen, mora naročnika o tem pisno seznaniti in mu ponuditi blago po teh cenah.

Naročnik ni odškodninsko ali kakorkoli odgovoren zaradi nedoseganja okvirne vrednosti.

**PREVZEM BLAGA IN GARANCIJSKI ROK**

6. člen

Dobavitelj zagotavlja dostavo blaga na naveden naslov naročnika Cesta na Krko 7, 1290 Grosuplje.

7. člen

Kakovost proizvodov mora ustrezati veljavnim predpisom, standardom in deklarirani kvaliteti, oziroma zahtevam, ki so bile opredeljene v razpisni dokumentaciji naročnika. Vse blago mora biti opremljeno z deklaracijo v slovenskem jeziku in kjer je na podlagi veljavnih predpisov to potrebno, z navodili za uporabo v slovenskem jeziku.

Če naročnik ugotovi, da blago ni kakovostno ustrezno, ga lahko zavrne in zahteva, da mu dobavitelj dobavi blago ustrezne kakovosti.

Dobavitelj se obvezuje kakovostne napake odpraviti v roku sedmih (7) dni na svoje stroške, po tem ko ga naročnik obvesti o nastali napaki oziroma neuporabnosti predmeta naročila.

8. člen

Naročnik se obvezuje prevzeti naročeno blago v celoti na podlagi dobavnice. Količinski prevzem blaga se opravi takoj ob prevzemu. Za ugotovljene količinske primanjkljaje blaga je potrebno sestaviti reklamacijski zapisnik, katerega podpišeta obe pogodbeni stranki. Rok za rešitev reklamacije zaradi količinskih primanjkljajev je največ pet (5) dni od podpisa reklamacijskega zapisnika.

9. člen

Če dobavitelj v dogovorjenem času ne odpravi napake oziroma ne reši reklamacije ali se z naročnikom ne dogovori za nov rok, lahko naročnik unovči finančno zavarovanje za dobro izvedbo pogodbenih obveznosti ter odpove pogodbo, brez kakršnih koli obveznosti do dobavitelja. Garancijska doba za blago iz sklopa\_­­­\_\_\_\_ je \_\_\_\_\_\_\_\_\_\_\_\_\_\_\_\_\_\_\_ mesecev (najmanj 12 mesecev) od dneva dostave.

**NAČIN PLAČILA**

10. člen

Dobavitelj bo naročniku izstavil račun za dobavljeno blago. Naročnik se obveže dobavljeno blago plačati v roku 30 dni od prejema pravilno izstavljenega računa. Dobavitelj k izstavljenemu računu priloži fotokopijo dobavnice. Na računu mora biti razvidno na katero pogodbo se dobavljeno blago navezuje.

**POGODBENA KAZEN**

11. člen

Za vsak dan zamude pri posamezni dobavi blaga, bo naročnik zaračunal dobavitelju pogodbeno kazen v višini 0,5 % vrednosti posameznega naročila (z DDV).

Naročnik in dobavitelj sta soglasna, da pravica zaračunati pogodbeno kazen ni pogojena z nastankom škode naročniku. Povračilo tako nastale škode bo naročnik uveljavljal po splošnih načelih odškodninske odgovornosti, neodvisno od uveljavljanja pogodbene kazni.

**KRITNI KUP**

12. člen

Če dobavitelj ne dobavlja blaga v skladu s 3. členom te pogodbe in zamuda pri dobavi blaga ni posledica višje sile ali razlogov na strani naročnika, ima naročnik pravico kupiti blago, ki je predmet posamične dobave, pri drugem dobavitelju, dobavitelj pa je dolžan naročniku nadomestiti razliko v ceni med ceno iz pogodbe in ceno, po kateri je naročnik blago kupil.

Naročnik je dolžan dobavitelju poslati obvestilo o nameravanem kupu iz prejšnjega odstavka tega člena, v katerem navede številko in datum naročilnice z izjavo, da bo naročeno blago kupil pri drugem dobavitelju, nato pa lahko izvrši kritni kup.

Šteje se, da je bil dobavitelj o nameravanem kritnem kupu obveščen, če naročnik razpolaga z dokazilom o poslanem obvestilu.

Razliko med ceno po kateri je naročnik izvršil kritni kup in ceno dobave, ki izhaja iz predračuna, je dolžan naročnik dokazati s kopijo računa, po katerem je kritni kup plačal, dobavitelj pa je dolžan razliko odšteti pri izstavitvi prvega naslednjega računa oziroma jo plačati v 8 dneh po izstavitvi dobropisa.

**ODSTOP OD POGODBE**

13. člen

Vsaka od pogodbenih strank lahko odstopi od pogodbe s trimesečnim (3) odpovednim rokom. Odpoved se mora podati pisno. Če pogodbo odpove dobavitelj, je dolžan vse dobave opravljati v nespremenjenem obsegu do izteka odpovednega roka.

V kolikor dobavitelj v času veljavnosti pogodbe več kot trikrat (3x) krši dobavni rok ali več kot trikrat (3x) ne izpolni obveznosti iz pogodbe na način, predviden v pogodbi, kljub pisnemu opozorilu naročnika, lahko naročnik odstopi od pogodbe in unovči finančno zavarovanje za dobro izvedbo obveznosti iz pogodbe, dobavitelj pa je dolžan naročniku povrniti vso škodo, ki mu je zaradi tega nastala.

Med veljavnostjo pogodbe lahko naročnik ne glede na določbe zakona, ki ureja obligacijska razmerja, odstopi od le te v naslednjih okoliščinah:

* + javno naročilo je bilo bistveno spremenjeno, kar terja nov postopek javnega naročanja,
  + v času oddaje javnega naročila je bil dobavitelj v enem od položajev, zaradi katerega bi ga naročnik moral izključiti iz postopka javnega naročanja, pa s tem dejstvom naročnik ni bil seznanjen v postopku javnega naročanja,
  + zaradi hudih kršitev obveznosti iz Pogodbe o Evropski uniji – PEU, Pogodbe o delovanju Evropske unije – PDEU in tega zakona, ki jih je po postopku v skladu z 258. členom PDEU ugotovilo Sodišče Evropske unije, javno naročilo ne bi smelo biti oddano dobavitelju.

**FINANČNO ZAVAROVANJE**

14. člen

Dobavitelj je dolžan v roku osmih (8) dni od podpisa pogodbe, naročniku izročiti finančno zavarovanje za dobro izvedbo obveznosti iz pogodbe.

Finančno zavarovanje za dobro izvedbo obveznosti iz pogodbe mora znašati 10 % od vrednosti posameznega sklopa z vključenim davkom na dodano vrednost.

Finančno zavarovanje za dobro izvedbo pogodbenih obveznosti mora veljati še trideset (30) dni po prenehanju veljavnosti pogodbe.

Naročnik bo finančno zavarovanje za dobro izvedbo pogodbenih obveznosti unovčil, če dobavitelj ne bo izpolnjeval obveznosti iz te pogodbe.

**VELJAVNOST POGODBE**

15. člen

Ta pogodba začne veljati, ko jo podpišeta obe pogodbeni stranki in pod pogojem, da dobavitelj v roku predloži finančno zavarovanje za dobro izvedbo pogodbenih obveznosti.

Ta pogodba se sklene za **obdobje dveh (2) let.**

**SKRBNIKA POGODBE**

16. člen

Nadzor med izvajanjem te pogodbe s strani naročnika opravlja Alojz Mehle, s strani dobavitelja pa \_\_\_\_\_\_\_\_\_\_\_\_\_\_.

Spremembo predstavnika morata stranki pogodbe pisno sporočiti druga drugi najkasneje pet dni pred nastankom spremembe, razen v primeru višje sile.

**KLAVZULE**

17. člen

***Protikorupcijska klavzula***

Pogodba, pri kateri kdo v imenu ali na račun druge stranke pogodbe, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

* pridobitev posla ali
* za sklenitev posla pod ugodnejšimi pogoji ali
* za opustitev dolžnega nadzora nad izvajanjem obveznosti pogodbe ali
* za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi stranki pogodbe ali njenemu predstavniku, zastopniku, posredniku

je nična.

18. člen

***Socialna klavzula***

Pogodba preneha veljati, če je naročnik seznanjen, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani dobavitelja tega pogodbe ali njegovega podizvajalca.

19. člen

***Omejitev poslovanja***

Pogodba je nična, če je sklenjena s subjektom, v katerem je naročnikov funkcionar ali njegov družinski član:

* udeležen kot poslovodja, član poslovodstva ali zakoniti zastopnik,
* neposredno ali preko drugih pravnih oseb v več kot pet odstotnem (5 %) deležu udeležen pri ustanoviteljskih pravicah, upravljanju ali kapitalu.

**SPLOŠNI IN KONČNI DOGOVORI**

20. člen

Za vse primere, ki s tem sporazumom niso natančno določeni, se uporabljajo določbe Obligacijskega zakonika.

Morebitne spore iz tega sporazuma bosta stranki prvenstveno reševali sporazumno, v nasprotnem primeru bo spor reševalo stvarno pristojno sodišče v Grosupljem.

Vse dopustne spremembe morajo biti dogovorjene v pisni obliki.

Pogodba je sestavljen v dveh (2) enakih izvodih, od katerih prejme vsaka stranka en (1) izvod.

|  |  |  |
| --- | --- | --- |
| NAROČNIK:  Javno komunalno podjetje Grosuplje d.o.o. |  | DOBAVITELJ: \_\_\_\_\_\_\_\_\_\_\_ |
| Direktor: Stanislav Stopar |  | Direktor: \_\_\_\_\_\_\_\_\_\_\_\_\_\_\_\_ |

|  |  |
| --- | --- |
| Kraj in datum: | Ime in priimek: \_\_\_\_\_\_\_\_\_\_\_\_\_\_\_\_\_\_\_\_\_ |
|  | (žig in podpis) |